gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl pt gl gl gl gl gl gl gl gl gl gl en es gl gl gl gl gl gl gl vi gl gl vi gl gl vi gl gl vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación da Coruña licita por 636.110 euros a segunda fase das obras Travesía de Serantes, en Ferrol
vias-e-obras 09 de Outubro de 2020
O presidente da Deputación e o alcalde de Ferrol reuníronse cos veciños para darlles a nova de que as obras acaban de saír a licitación pública e estarán en execución o vindeiro ano
Os traballos darán continuidade á primeira fase, ampliando a estrada ata os 7 metros de ancho de dotando á zona de novas beirarrúas, unha demanda histórica dos veciños
A Deputación da Coruña vén de iniciar o proceso de contratación das obras da segunda fase da travesía de Serantes, en Ferrol, cun orzamento de licitación de 636.110,84 euros, que se sumarán aos 226.925,98 euros investidos polo Concello de Ferrol no pagamento das expropiacións dos terreos necesarios para poder executar este ansiado proxecto.
O presidente provincial, Valentín González Formoso, e o alcalde de Ferrol, Ángel Mato, xunto cos concelleiros Julián Reina e Ana Lamas, trasladaron persoalmente a boa nova á directiva da asociación de veciños da zona, que desde hai anos vén demandando un proxecto que consideran "vital para mellorar a seguridade" na zona, dotándoa de beirarrúas e ancheando a angosta calzada actual.
"Foi un longo camiño, pero este é o último paso administrativo antes do inicio das obras, que estarán en execución o vindeiro ano", afirmou González Formoso, que diante dos representantes veciñais asinou no seu teléfono móbil a resolución para publicar na Plataforma de Contratación do Estado a licitación dos traballos, que darán continuidade aos xa realizados nos primeiros 300 metros da estrada.
Nesta nova fase, as obras desenvolveranse entre os puntos quilométricos 0+300 e 1+100 e incluirán a ampliación da calzada ata os 7 metros de ancho con beiravías de 0,5 metros e construción de beirarrúas de dous metros de ancho que contribuirán a mellorar a seguridade peonil nunha zona con numerosas vivendas que rexistra un intenso tráfico de vehículos. O proxecto inclúe tamén a renovación dos servizos afectados (rede de saneamento e abastecemento de auga) e a instalación de nova iluminación con luminarias LED, en lugar das actuais lámpadas de vapor de sodio.
Valentín González Formoso destacou que se trata dunha obra "tecnicamente complexa" que experimentou atrasos debido, entre outras cuestións, ao longo proceso de tramitación das expropiacións necesarias pola proximidade da estrada aos peches dos predios lindeiros, pero considerou que se trata dunha actuación "absolutamente necesaria e prioritaria" que vai supor "unha importante mellora da seguridade" desta estrada provincial.
Pola súa banda, o alcalde Ángel Mato felicitouse de que "hoxe poidamos dar luz verde a este proxecto, unha demanda histórica dos veciños e veciñas de Serantes", aos que agradeceu o seu "traballo, colaboración e paciencia" para conseguir que facelo realidade. O alcalde destacou tamén a "excelente colaboración institucional entre o Concello de Ferrol e a Deputación que permite desbloquear proxectos importantes para a cidade coma este".
As obras están en fase de licitación pública ata o 3 de novembro. A partir da súa adxudicación, o prazo de execución será de seis meses.
A Deputación da Coruña completa as obras da rotonda de Iñás e a amplicación…
A Deputación estuda melloras da seguridade peonil nas estradas do Camiño que…
A Deputación da Coruña comeza as obras de mellora da estrada DP 1002 en…
A Deputación remata as obras da senda peonil que conecta os núcleos da Balada…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web